KRP haluaa lopettaa sanaharkan slovenialaisten kanssa - Kotimaa - Uutiset - MTV.fi
Kotimaa Julkaistu 09.09.2008 13:19 (Päivitetty 10.09.2008 16:35)
Suomen keskusrikospoliisi (KRP) ei halua jatkaa julkista sanaharkkaa Slovenian poliisin toiminnasta Patrian lahjusvyyhdin tutkinnassa. Tutkinnanjohtaja Kaj-Erik Björkqvist arvosteli alkuviikosta slovenialaisia salaisen aineiston vuotamisesta julkisuuteen.
- Nyt on parempi, että en enää kommentoi hässäkkää millään tavalla. Se ei vie asiaa enää parempaan suuntaan, Björkqvist sanoo.
Ylen uutisten mukaan vuodetulla listalla oli parinkymmenen henkilön nimet, joita KRP halusi kuulla jutussa. Kuulemisia ei järjestetty, mutta lista päätyi julkisuuteen. Lisäksi slovenialaiset tiedotusvälineet vastasivat kritiikkiin syyttämällä KRP:tä yhteistyöhaluttomuudesta, koska se ei ole antanut lisätietoja listalla olevista henkilöistä.
Björkqvistin mukaan julkisuus on jo syönyt voimavaroja itse tutkinnasta. Hän arvioi, että esitutkinta Slovenian tutkimushaaran osalta olisi valmis ensi vuoden alkupuolella.
Asevelvollisuus lykkää yliopisto-opiskelua Suomessa Terveysammattilaiset protestoivat nettirekisteriä vastaan